: தமிழ்நாடு தொழில் வர்த்தக சங்கத் தலைவர்ஜெகதீசன்: மதுரையில் இருந்து கோலாலம்பூர், சிங்கப்பூர், தாய்லாந்து, வளைகுடா நாடுகளுக்கும் நேரடி விமான சேவை வரவேண்டும். அதற்கு, இந்தியாவுக்கும், வெளிநாடுகளுக்கும் இடையேயான இருவழி விமான போக்குவரத்து ஒப்பந்தத்தில் மதுரை இடம்பெறவேண்டும். ஆனால், மத்திய அமைச்சர்களும், எம்.பி.,க்களும், அதிகாரிகளும் நடவடிக்கை எடுக்க ஆர்வம் காட்டவில்லை. ஏற்றுமதிக்கு நல்ல வசதி இருந்தும், அதற்குரிய கட்டமைப்பு மதுரை விமான நிலையத்தில் இல்லை. இங்கு 5 மாதங்களுக்கு முன், சரக்கு கையாள சுங்கத்துறை அனுமதி அளித்தது. ஆனால், அதற்குரிய எந்த வசதியும் இல்லை. "ஏரோ பிரிட்ஜ்' வசதிக்காக உதிரிபாகங்கள் வந்துவிட்டன. இன்னும் அமைக்க முயற்சிக்கவில்லை. உடனுக்குடன் டெண்டர் விட்டு பணிகளை தொடங்க நடவடிக்கை எடுக்க வேண்டும். இதுபோன்ற வசதிகள் இல்லாததால்தான், தென்மாவட்ட மக்களில் 65 சதவீதம் பேர், திருச்சி விமான நிலையத்தை பயன்படுத்துகின்றனர்.